Pure Malt

Nærværende salmesamling er et forsøg på at reminisere lidt over fordums dage, da Pure Malt tørlagde indtil flere værtshuse i egnen omkring Aalborg. Deres ubændige tørst skyldtes imidlertid ikke et ukontrollerbart behov for disse ellers velsmagende gyldne vædsker, men derimod det faktum at man bliver skidetør i halsen når man står og skråler en hel aften for at overdøve publikums fanatiske klappen (eller var det sus i PA'et).

Pure Malt er sidst set listende ud af bagdøren på Griflen for at undgå pressen, vanvittige autografjægere og råbende, fans, med en promille på tilsammen lidt over 20, hvorefter Griflens eksistensgrundlag smuldrede.

Pure Malt er mere end blot et orkester. Det er en tradition og endda en af de bedste siden Urban lukkede.

Hvis der skulle være nodeanalfabeter involveret i udøvelsen af disse sange, kan det suppleres fra vores side, at nodeukendskab kan være en stor fordel. Pure Malt har med held fremført ganske ukendte sange, altså for orkesteret ukendte sange. Publikum har da heller ikke bagefter kunnet genkende hverken tekster eller melodier.

Orkesteret består af:

Michael der sætter sig udenfor det musikalske fællesskab ved til tider at stemme sin guitar.

Cosmus der leverer de likvider der får foretagenet til at køre rundt og har i øvrigt som den eneste, et bryggers der er stort nok, til at orkesteret kan mødes en gang om året.

Jakob der spiller bundløs bas.

David som har adgang til at låne en mixerpult til det årlige job.

Booking: Se www.puremalt.dk

Rigtig go' fornøjelse.

Copyright © 1997 osv. Pure Malt

Pure Malt Songbook

David Fønsbo

2005-01-18T20:10:51

David Fønsbo